**Община Севлиево приема заявления за лични асистенти по механизма лична помощ, която ще се предоставя от 1 септември 2019 година**

Община Севлиево уведомява заинтересованите, че могат да подават заявление по образец за лични асистенти на лица ползватели на лична помощ по Закона за личната помощ.

**Изисквания към асистентите:**

1. Дееспособни лица;

2. Да не са поставени под запрещение;

3. Да не са осъждани за умишлено престъпление от общ характер и спрямо тях да не са налагани мерки за защита по Закона за защита от домашното насилие на ползвател на лична помощ.

**Необходими документи:**

Кандидатът за асистент подава заявление по образец до кмета на Община Севлиево, към което прилага:

1. Автобиография;

2. Копие от трудов договор, ако кандидатът за асистент работи или декларация, че няма сключен трудов договор;

3. Декларация, че спрямо него не са налагани мерки за защита по Закона за защита от домашното насилие по отношение на ползвател на лична помощ;

4. Могат да се предоставят документи, удостоверяващи успешно преминат курс на обучение за асистент, или документ, удостоверяващ наличието на подходящо образователно и/или квалификационно равнище, при наличие на такива.

**Процедура по определяне на асистент:**

След разглеждане на документите доставчика на лична помощ, Община Севлиево, ще проведе събеседване с всички кандидати. Одобрените ще бъдат вписани в списъка на кандидатите за асистенти. Изпълнението на ангажиментите на асистентите е в сила след сключване на тристранно споразумение с конкретен ползвател на лична помощ, асистента и доставчика на лична помощ (Община Севлиево).

Изпълнението на трудовите договори с определените асистенти започва от първо число на месеца, следващ месеца на сключването на същите. За всички ползватели подали документи до месец август 2019 г. личната помощ започва от 1 септември, а за всички последващи от първо число на следходния месец.

**Възнаграждение за положения труд:**

Часовата ставка за положен труд по механизма лична помощ се определя въз основа на:

1.Коефициент 1,0 от размера на минималната часова работна заплата, установена за страната за 2019 година (коефициент 1,2 за 2020 г.);

2. Социално осигурителните и здравноосигурителните вноски за сметка на работодателя, ако асистента не е осигурен на друго основание;

3. Допълнително трудово възнаграждение за трудов стаж и професионален опит.

Възнаграждението на асистента се определя въз основа на отработените часове за един календарен месец, след представяне на отчет по определен образец, който трябва да е подписан и от ползвателя на личната помощ или от упълномощено от него лице и подлежи на проверка.

Заявлението заедно с декларациите по образец и придружаващите ги документи се приемат в общинска администрация, стая 310. Образци може да получите в Центъра за услуги и информация на гражданите (стая 110), стая 310 или да изтеглите от сайта на Община Севлиево, раздел Обяви/Конкурси.

**За допълнителни разяснения** – **0675/ 396 216.**